ایبراهیم ارن، تلویزیون یایینجیلیغی‌نین 50-جی ایلی
تورکیه رادیو تلویزیون قورومو (ت.ر.ت) گنل مودورو ایبراهیم ارن، ت.ر.ت-نین تورکیه‌نین یانی سیرا، بوتون دونیایا یایین ائتدیگینی دئییب.
ت.ر.ت-نین31 ژانویه 1968ده باشلایان تلویزیون یایینجی‌لیغی‌نین 50-جی ایلی، کئچیریلن خصوصی تدبیرده قوتلانیب.
باش ناظیرین معاوینی بکیر بوزداغ ایله نقلیات دنیزچی‌لیک و کومونیکاسیون ناظیری احمد آرسلانین یانیندا بیر چوخ دعوت‌لی قاتیلدیغی گئجه، ایستانبولدا کئچیریلیب.
باش ناظیرین معاوینی بوزداغ، ت.ر.ت-نین تاریخی بویو بیر مکتب وظیفه‌سی گؤردوگونو خاطیرلادا‌راق،
هامیمیز، ایدماندا، اینجه‌صنعتده، بیر چوخ ساحه‌ده بؤیوک اوغور حکایه‌لرینی همیشه ت.ر.ت-ده گؤردوک، ت.ر.ت. چوخلو ایلکین‌لری میللتیمیزه یاشاتدی" دئدی.
تدبیرده چیخیش ائدن نقلیات، دنیزچی‌لیک و کومونیکاسیون ناظیری احمد آرسلان دا، ت.ر.ت اوچون،
دونیانین هاراسینا گئتسه‌نیز گئدین، تورکیه‌دن خبرلری آلابیله‌جکسیز، دونیا‌دان و تورکیه‌دن خبردار اولا، بیر یایین آنلاییشی و کیفیت‌لی یاییم آخینی وار" . ایفاده‌لرینی ایستیفاده ائتدی.
ت.ر.ت گنل مودورو ارن، تدبیردکی چیخیشینا، تورک سیلاح‌لی گوجلرینه زیتون دا‌لی عملیاتیندا اوغور، شهیدلره الله‌دان رحمت، یاخین‌لارینا صبر، و غازی‌لارا ایسه شفا دیلک‌لرینی چات‌دیرا‌راق باشلاییب.
ارن،
بوگون ت.ر.ت 17 فرق‌لی اویدو‌دان 41 دیلده ایزله‌ین و قولاق آسان‌لارینا چاتیر، 14 تلویزیون و 14 رادیو کانا‌لی تورکیه‌نین یانی سیرا، بوتون دونیایا یایین وار" دئدی.
ایبراهیم ارن، ت.ر.ت-نین یاییم سیاستی‌نین مرکزینده هر زامان اینسان حکایه‌لری اولدوغونو سؤیله‌یه‌رک، یایین‌لاریندا ریتینگ قایغی‌سی ایچری‌سینده اولمادیغینی وورغولاییب.
ارن، ت.ر.ت-نین اؤاجه لیگینین میلّی دگرلر و اورتاق ویجدان اولدوغونو دا قید ائتدی.
بو آرادا ارن، 9 فوریه‌ده باشلایا‌جاق اولان قیش اولمپیاد اویون‌لاری و 2020-جی ایلده توکیو یای اولمپیاد اویون‌لاری‌نین ت.ر.ت اکرانلاریندان‌ تاماشاچی ایله گؤروشه‌جگینی آچیقلاییب.
تورکیه‌نین ایلک تلویزیون ایسپیکری نوران ایمره‌نین ائتدیگی دانیشماقلا آچیلان گئجه‌ده، عمر خیری اوزون رهبرلیگین‌دکی ت.ر.ت خورو دا صحنه آلیب.
تدبیرده، نوستالژیک گؤرونتولرله حاضیرلانان و ت.ر.ت-نین 50-جی ایلی یئکون‌لاش‌دیران تقدیمات فیلم‌لری گؤستریلرکن، سسلندیرمه و تئاتر صنعتچی‌سی محمت آتای دا ت.ر.ت-نین سندلی فیلم چکیلیش‌لری‌نین ماجرانی آنلادان بیر چیخیش ائتدی.
ارهان گولریوز-ون گئجه‌یه خصوصی حاضیرلانان "50. ایل" ماهنی‌سینی سسلندیردیگی پروقرامدا، مزهکچی یاووز گؤرکم‌لی، 5 ایل اول حیاتینی ایتیرن ژورنالیست محمت علی بیراند تقلیدی ایله 50 ایلی اؤزتله‌یین  خبرلری تقدیم ائدیب.
تدبیرده ت.ر.ت-نین ان اسکی ایسپیکرلریندن اورخان آیهان، بیر چوخ پرینسیپ ایمضا آتدیغی تلویزیون اکران‌لاریندا یاشادیق‌لارینی دعوت‌لیلرله پایلاشدی، آکتور محمت چئویک ده ماهنی اوخور‌کن  ت.ر.ت اوشاق کوروسو ایله بیرلیکده قیسا بیر چیخیش ائتدی.
ت.ر.ت آکتورلاری، پروقرامچی‌لاری و ایشچی‌لری‌نین یانی سیرا ژورنالیست‌لر، سیاست و ایدمان اورتامیندان آدلارین قاتیلدیغی گئجه، کوتلوی فوتو چکیلیشی سونا چاتدی.
